cyanic-selkie/wikianc huggingface dataset:
ปรัชญาวัฒนธรรม
จินตนิยมแบบอังกฤษ
ในทางปฏิบัติ วัฒนธรรม อ้างถึงอุดมคติแบบ élite ที่เกี่ยวข้องกับกิจกรรมต่าง ๆ เช่น ศิลปะ ดนตรีคลาสสิก และ อาหารชั้นสูง  เนื่องจากรูปแบบเหล่านี้เกี่ยวข้องกับชีวิตในเมือง  คำว่า "วัฒนธรรม" จึงถูกสร้างขึ้นจาก "อารยธรรม" (มีที่มาจากคำว่า lat. civitas, city)  อีกแง่หนึ่งของขบวนการลัทธิจินตนิยม  คือ ความสนใจในคติชนวิทยา ซึ่งนำไปสู่การนิยามคำศัพท์ "วัฒนธรรม" ในกลุ่มชนที่ไม่ใช่ชนชั้นสูง  มีลักษณะที่แตกต่างกันระหว่างวัฒนธรรมชั้นสูง กล่าวคือ กลุ่มสังคมของชนชั้นปกครอง และ วัฒนธรรมชั้นต่ำ  กล่าวอีกนัยหนึ่ง  แนวคิดเรื่อง "วัฒนธรรม" ที่พัฒนาขึ้นในยุโรปในระหว่างยุคศตวรรษที่ 18 และยุคศตวรรษที่ 19 ตอนต้นสะท้อนให้เห็นถึงความไม่เท่าเทียมกันภายในสังคมยุโรป แมทธิว อาร์โนลด์ เห็นแย้งกับ "วัฒนธรรม" ด้วยแนวคิดอนาธิปไตย ; ชาวยุโรปคนอื่น ๆ รวมถึงนักปรัชญาอย่าง โทมัส ฮอบส์ (Thomas Hobbes) และ ช็อง-ชาค รุสโซ (Jean-Jacques Rousseau) ก็เห็นแย้งกับ "วัฒนธรรม" จาก "สภาพตามธรรมชาติ" ตามแนวคิดของฮอบส์และรุสโซ  ชาวอเมริกันพื้นเมืองที่ถูกยึดครองโดยชาวยุโรปตั้งแต่ศตวรรษที่ 16 อาศัยอยู่ในสภาพตามธรรมชาติ  ความขัดแย้งนี้แสดงออกผ่านความแตกต่างระหว่าง "ความมีอารยะ" และ "ความไร้อารยะ"   ตาแนวคิดนี้เราสามารถจำแนกลำดับชั้นของประเทศและชาติที่มีอารยธรรมมากกว่าประเทศอื่น  อีกทั้งประชาชนบางกลุ่มก็มีวัฒนธรรมสูงกว่าประชาชนกลุ่มอื่น  ความแตกต่างทางวัฒนธรรมนี้นำไปสู่การสร้างทฤษฏีดาร์วินทางสังคมของ Herbert Spencer และทฤษฎีวิวัฒนาการทางวัฒนธรรมของ Lewis Henry Morgan   เช่นเดียวกับที่นักวิจารณ์บางคนโต้แย้งว่าความแตกต่างระหว่างวัฒนธรรมชั้นสูงและระดับต่ำเป็นการแสดงออกของความขัดแย้งระหว่างชนชั้นสูงชาวยุโรปและชนชั้นล่างในยุโรป  นักวิจารณ์บางคนแย้งว่าความแตกต่างระหว่างประชาชนที่มีอารยะและประชาชนไร้อารยะนั้นเป็นการแสดงออกถึงความขัดแย้งระหว่างอำนาจของลัทธิอาณานิคมของชาวยุโรปและการล่าอาณานิคมของพวกเขา
ในปี 1870 Edward Tylor (1832-1917) นักมานุษยวิทยา  ได้ใช้แนวคิดของวัฒนธรรมชั้นสูงกับวัฒนธรรมชั้นต่ำเพื่อเสนอทฤษฎีวิวัฒนาการของศาสนา  ตามทฤษฎีนี้ศาสนามีวิวัฒนาการจากรูปแบบที่หลากหลายจนนำไปสู่รูปแบบเดียวมากขึ้น  ในกระบวนการนี้  เขาได้นิยามวัฒนธรรมใหม่ว่าเป็นชุดกิจกรรมที่หลากหลายของสังคมมนุษย์ทั้งหมด มุมมองนี้ปูทางไปสู่ความเข้าใจวัฒนธรรมสมัยใหม่
เคมบริดจ์ (แก้ความกำกวม)
เคมบริดจ์ (Cambridge) อาจหมายถึง
หรือชื่อเมือง แคมบริดจ์ (Cambridge) สะกดเหมือนกับเมืองเคมบริดจ์ในเคมบริดจ์เชียร์ แต่ออกเสียงไม่เหมือนกัน
คนเดือนตุลา
คนเดือนตุลา เป็นชื่อเรียกกลุ่มบุคคลที่เข้าร่วมชุมนุม ในเหตุการณ์ 14 ตุลา และ 6 ตุลา ซึ่งส่วนมากขณะนั้นเป็นนักศึกษา โดยในปัจจุบัน กลุ่มคนเดือนตุลาบางส่วน ก็เข้าสู่แวดวงการเมืองและสังคม ในส่วน สมาชิกกลุ่มเรียกร้องรัฐธรรมนูญในปี 2516 นั้นมีจำนวน 100 คน ก่อตั้งขึ้นในวันที่ 5 ตุลาคม พ.ศ. 2516 โดยสมาชิกกลุ่มร่วมลงชื่อเรียกร้องรัฐธรรมนุญฉบับใหม่
ทรูวิชั่นส์
ไอบีซีและยูทีวี
ทรูวิชันส์ เดิมนั้นมีชื่อว่า ยูบีซี เกิดจากการรวมกิจการของผู้ให้บริการเคเบิลทีวี 2 รายใหญ่ในประเทศไทยในขณะนั้นที่ทำสัญญาเข้ารับสัมปทานธุรกิจโทรทัศน์ระบบบอกรับเป็นสมาชิกจากกับองค์การสื่อสารมวลชนแห่งประเทศไทย (อ.ส.ม.ท.) คือไอบีซี และยูทีวี ทรูวิชั่นส์ยุค IBC และ UTV ออกอากาศทางดาวเทียมไม่ทราบชื่อ(ปัจจุบันใช้ไทยคมแล้ว) สักคราวเมื่อ 2532-ต้นปี 2537 ต่อมาย้ายดาวเทียม ไทยคม 1 แล้วก็ย้ายต่อมาไทยคม 2 ต่อมาก็ย้าย 2/3 แล้วก็ย้าย 2/5 แล้วก็ย้ายมาดาวเทียมไทยคม 5 แล้วก็ย้ายมา 5/6 แล้วก็ย้ายมา 5/6/8 แล้วก็ย้ายมา 6/8
การรวมกิจการเป็นยูบีซี
เนื่องจากเกิดวิกฤตการณ์การเงินในเอเชีย พ.ศ. 2540 ทำให้ไอบีซีและยูทีวีต้องหาทางอยู่รอด โดยการควบรวมกิจการเพื่อลดค่าใช้จ่าย โดยสามารถใช้ทรัพยากรของบริษัทในเครือได้อย่างเต็มที่ คือทั้งระบบสัญญาณผ่านดาวเทียมไทยคม และบริการเอ็มเอ็มดีเอสผ่านระบบไมโครเวฟ ของกลุ่มชินวัตร (ในนาม บมจ.ยูไนเต็ด บรอดคาสติ้ง คอร์ปอเรชั่น (ปัจจุบันเป็น บมจ.ทรูวิชั่นส์)) (แต่ภายหลังออกอากาศด้วยระบบดังกล่าวเพียง 2 ช่องคือ นิวส์ 24 และช็อปปิงแอตโฮม ซึ่งสามารถรับชมได้โดยไม่เสียค่าใช้จ่าย) และระบบเคเบิลใยแก้วนำแสง กับโคแอกเชียล ของกลุ่มเทเลคอมเอเชีย (ในนามบมจ. ยูบีซี เคเบิล เน็ตเวอร์ก (ปัจจุบันเป็น บมจ.ทรูวิชั่นส์ เคเบิล))
โดยในราวเดือนพฤษภาคม พ.ศ. 2541 ไอบีซีเป็นฝ่ายซื้อกิจการยูทีวี โดยวิธีการแลกหุ้น และเปลี่ยนชื่อเป็น บริษัท ยูไนเต็ด บรอดคาสติง คอร์ปอเรชัน จำกัด (มหาชน) (ยูบีซี) และออกอากาศด้วยชื่อยูบีซีอย่างเป็นทางการตั้งแต่วันพุธที่ 1 กรกฎาคม พ.ศ. 2541 และใช้สัญญาสัมปทานที่ อ.ส.ม.ท. ต่อให้กับไอบีซี และได้ขยายระยะเวลาสัมปทานไปอีก 5 ปี ไปสิ้นสุดในวันที่ 30 กันยายน พ.ศ. 2557 โดยในยุคแรก ออกอากาศผ่านดาวเทียมไทยคม 1 (แต่ปัจจุบันใช้ดาวเทียมไทยคม 6/8) แต่หลังจากนั้นไม่นาน กลุ่มชินวัตรก็ขายหุ้นยูบีซีทั้งหมด ให้กับเครือเจริญโภคภัณฑ์ บริษัทแม่ของเทเลคอมเอเชีย และจดทะเบียนเข้าซื้อขายในตลาดหลักทรัพย์แห่งประเทศไทย โดยใช้ชื่อย่อว่า UBC
จากนั้นเมื่อปี พ.ศ. 2549 กลุ่มเอ็มไอเอช ซึ่งขณะนั้นเป็นผู้ถือหุ้นรายใหญ่ ขายหุ้นทั้งหมดให้กับกลุ่มทรู รวมเป็นหุ้นร้อยละ 98 ทำให้กลายเป็นผู้ถือหุ้นรายใหญ่ ตลาดหลักทรัพย์แห่งประเทศไทยจึงยุติการซื้อขายหลักทรัพย์ของยูบีซี โดยกลุ่มทรูฯ ประกาศซื้อหุ้นยูบีซีจากผู้ถือหุ้นรายย่อย เมื่อวันที่ 9 มกราคม แล้วจึงเปลี่ยนชื่อเป็น บริษัท ยูบีซี-ทรู จำกัด (มหาชน) รวมถึงเครื่องหมายการค้าใหม่คือ ยูบีซี-ทรู ในเดือนเมษายน พ.ศ. 2549 ต่อมาในวันที่ 23 มกราคม พ.ศ. 2550 ยูบีซีเปลี่ยนแปลงชื่อบริษัทเป็น บริษัท ทรูวิชั่นส์-ยูบีซี จำกัด (มหาชน) รวมถึงเครื่องหมายการค้าใหม่คือ ทรูวิชั่นส์-ยูบีซี ต่อมาลดลงเหลือเพียง บริษัท ทรูวิชั่นส์ จำกัด (มหาชน) ตั้งแต่ปี พ.ศ. 2552 จนถึงปัจจุบัน ตามยุทธศาสตร์หลอมรวม (Convergence) ธุรกิจในกลุ่มทรูฯ ต่อมาได้เพิ่ม บริษัท ทรูวิชั่นส์ กรุ๊ป จำกัด ตั้งแต่เดือนกันยายน พ.ศ. 2556 ซึ่งเข้ารับใบอนุญาตประกอบกิจการโทรทัศน์บอกรับสมาชิก ประเภทไม่ใช้คลื่นความถี่ จากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และให้บริการภายใต้ชื่อบริษัทนี้มาจนถึงปัจจุบัน
ผู้นำด้านโทรทัศน์ระบบบอกรับเป็นสมาชิกในประเทศไทย
ปัจจุบัน ทรูวิชั่นส์เป็นผู้ให้บริการโทรทัศน์บอกรับเป็นสมาชิกชั้นนำและใหญ่ที่สุดของประเทศไทย ซึ่งได้ให้บริการทั้งระบบจานดาวเทียมและเคเบิล มีจำนวนสมาชิกถึง 1,179,196 ราย (ปัจจุบันมีจำนวนสมาชิกกว่า 1,400,000 ราย ตามข้อมูลผลประกอบการกลุ่มทรู ไตรมาสที่ 2 พ.ศ. 2566) ปัจจุบันทรูวิชั่นส์ให้บริการทั้งในรูปแบบของช่องรายการ และเนื้อหาในรูปแบบวิดีโอสตรีมมิ่ง ซึ่งทรูวิชั่นส์ได้รับสิทธิ์ในการเผยแพร่ทั้งผ่านช่องรายการจากต่างประเทศ และเนื้อหาที่ทรูถือลิขสิทธิ์เอง โดยมีแพ็คเกจให้เลือก 7 แพ็คเกจหลัก (ผู้ใช้งานทั่วไป), แพ็กเกจตามสั่ง (แพ็กเสริม) 7 แพ็กเกจ, แพ็กเกจสำหรับผู้ประกอบการพาณิชย์ 2 แพ็กเกจ รวมทั้ง TrueVisions NOW (สำหรับใช้ในแพลทฟอร์ม TrueID) ด้วยจำนวนช่องที่ให้บริการสูงสุดกว่า 90 ช่อง และยังมีการให้บริการ PVR หรือ Personal Video Recorder ที่ให้สมาชิกบันทึกรายการโปรดได้ และ 7 Days Catch-Up ที่สามารถเรียกดูรายการย้อนหลังตามผังรายการช่องต่างๆ ได้มากที่สุดถึง 7 วัน ผ่านแพลทฟอร์มทรูไอดี โดยการเชื่อมต่อสัญญาณอินเทอร์เน็ต
การให้มีโฆษณา
เมื่อวันที่ 9 ตุลาคม พ.ศ. 2552 สุรพล นิติไกรพจน์ ประธานคณะกรรมการบริษัท อสมท จำกัด (มหาชน) ในขณะนั้น ร่วมลงนามในสัญญาอนุญาตให้ทรูวิชันส์สามารถมีโฆษณาได้ชั่วโมงละ 6 นาที ตามพระราชบัญญัติการประกอบกิจการกระจายเสียงและกิจการโทรทัศน์ พ.ศ. 2551 โดยตกลงจ่ายเงินชดเชยค่าเสียหายกรณีที่กลุ่มทรูวิชันส์ออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทย และค่าปรับอื่น ๆ รวมเป็นเงินกว่า 110 ล้านบาท และตกลงที่จะแบ่งรายได้ค่าโฆษณาให้ บมจ.อสมท ร้อยละ 6.5 จากรายได้ค่าโฆษณาทั้งหมด
ระบบภาพ HD
ทรูวิชันส์ได้ทำการทดสอบการออกอากาศโทรทัศน์ความละเอียดสูง (ระบบเอชดี, HD) ที่ภาพมีความคมชัดมากกว่าปกติถึง 5 เท่า ระบบเสียงจะเป็นระบบเสียงดิจิทัลรอบทิศทางของดอลบี โดยออกอากาศครั้งแรกในงาน Bangkok ICT Expo 2007 ที่เมืองทองธานี
ปัจจุบัน ได้แพร่ภาพระบบ HD แล้ว 65 ช่องในระบบเคเบิลใยแก้ว ด้วยการส่งสัญญาณภาพที่ความคมชัด 1080i โดยสามารถรับชมได้ทุกแพ็กเกจที่มีช่องระบบ HD-อุปกรณ์รับสัญญาณระบบ HD (MPEG4) พร้อมรองรับระบบเสียงรอบทิศทาง Dolby Digital Plus 59 ช่อง ผ่านช่องสัญญาณเสียงที่ 3 (DD+) เมื่อต่อกับโทรทัศน์-อุปกรณ์ลำโพงที่รองรับ
ระบบภาพ 4K
ในเดือนมิถุนายน พ.ศ. 2561 ทรูวิชั่นส์ได้เพิ่มระบบการส่งสัญญาณภาพแบบใหม่ คือระบบโทรทัศน์ความละเอียดสูงยิ่ง (4K หรือ Ultra HD) ที่มีความคมชัดสูงกว่า HD ถึง 4 เท่า และคมชัดกว่าระบบปกติถึง 20 เท่า ทำให้ได้ภาพและรายละเอียดที่สมจริงในทุกอณู โดยเริ่มต้นส่งสัญญาณช่องรายการฟุตบอลโลก 2018 เป็นช่องแรกที่ช่องหมายเลข 400 ปัจจุบันส่งสัญญาณออกอากาศช่อง 4K เฉพาะในระบบเคเบิ้ลใยแก้วเท่านั้น ผ่านเครื่องรับสัญญาณที่รองรับระบบ 4K
TrueID TV Inno Hybrid
ทรูวิชั่นส์ได้ผลิตและให้บริการเครื่องรับสัญญาณโทรทัศน์รูปแบบใหม่ ลูกผสมระหว่างระบบเคเบิ้ล-อินเทอร์เน็ตทีวีระบบปฏิบัติการ Android TV ภายใต้ชื่อ TrueID TV Inno Hybrid สามารถเข้าถึงเนื้อหาได้ทั้งช่องรายการจากทรูวิชั่นส์-วิดีโอสตรีมมิ่งทรูไอดีในเครื่องเดียวกัน รองรับช่องรายการและการแสดงภาพความคมชัดสูงสุด 4K + HDR รวมทั้งเข้าถึงแอพสตรีมมิ่งต่างๆ มีระบบ Chromecast Built-In, สั่งการอุปกรณ์ได้ผ่าน Google Assistant และดาวน์โหลดแอพเพิ่มเติมจาก Google Play Store ได้ ให้บริการในแพ็กเกจทรูวิชั่นส์ที่มีบริการอินเทอร์เน็ตความเร็วสูงของทรูออนไลน์ และสามารถแจ้งขอเปลี่ยนมาใช้อุปกรณ์รับสัญญาณตัวนี้ได้ฟรีเมื่อเป็นสมาชิกแพ็กเกจแพลทินัมหรือโกลด์ (ชื่อเดิม Inno Hybrid Plus)
TrueVisions NOW
กลางเดือนมีนาคม พ.ศ. 2564 ทรูวิชั่นส์ เริ่มก้าวสู่ตลาดสตรีมมิ่ง โดยการเปิดตัวแพ็กเกจ TrueVisions NOW ซึ่งเป็นบริการสตรีมมิ่งช่องรายการทรูวิชั่นส์ สามารถสมัครและรับชมได้ทันที ทุกที่ ทุกเวลา ทุกอุปกรณ์ ทุกเครือข่ายมือถือและอินเทอร์เน็ตผ่านแพลทฟอร์ม TrueID สตรีมช่องและเนื้อหา Video On Demand ได้พร้อมกัน 2-4 อุปกรณ์ สามารถยกเลิกบริการได้ทุกเมื่อเท่าที่ต้องการ ไม่มีสัญญาผูกมัด
การแก้ปัญหาการละเมิดลิขสิทธิ์
ในช่วงที่ผ่านมาทรูวิชั่นส์ไม่สามารถแก้ไขปัญหาลิขสิทธิ์ที่เกิดขึ้นมานาน 23 ปีได้ หรือการแอบลักลอบรับชมรายการของทรูวิชันส์ผ่านกล่องรับสัญญาณดาวเทียมที่ไม่ได้มาจากทรูวิชันส์ (เช่น กล่องดรีมบ็อกซ์) ที่เป็นปัญหาเรื้อรังมาตั้งแต่ตอนที่ยังเป็นยูบีซีได้ ในที่สุด ทรูวิชันส์จึงตัดสินใจเพิ่มมาตรการการควบคุมระบบการออกอากาศใหม่ทั้งหมด โดยเปลี่ยนระบบการส่งสัญญาณภาพจากเดิมที่เป็น MPEG-2 มาเป็น MPEG4 แบบเข้ารหัส Videoguard ในคืนวันที่ 15 กรกฎาคม พ.ศ. 2555 ซึ่งกระทบต่อสมาชิกในกลุ่มแพลตตินั่ม เอชดี, โกลด์, โกลด์ไลท์ และซิลเวอร์ โดยตรง โดยผู้ใช้ในกลุ่มนี้จะต้องแจ้งขอเปลี่ยนกล่องรับสัญญาณภาพมาเป็นรูปแบบใหม่ หรือ TrueVisions HD Plus เพื่อที่จะสามารถรับชมช่องรายการได้ครบตามปกติโดยไม่เสียค่าใช้จ่าย จากเดิมที่ต้องเสียค่าเปลี่ยนอุปกรณ์ 1,000 บาท ส่วนผู้ใช้ในกลุ่มทรูโนว์เลดจ์ ทรูไลฟ์ ฟรีวิว และทรูไลฟ์ ฟรีทูแอร์ ยังคงสามารถรับชมช่องรายการได้ตามปกติ โดยไม่ต้องแจ้งขอเปลี่ยนกล่องสัญญาณ (ปัจจุบันยุติออกอากาศในระบบ MPEG-2 แล้ว)
การแก้ปัญหาละเมิดลิขสิทธิ์ออนไลน์
ทรูวิชั่นส์ได้พยายามหาแนวทางในการแก้ปัญหาการละเมิดลิขสิทธิ์ โดยเฉพาะอย่างยิ่งในช่องทางระบบอินเทอร์เน็ต โดยร่วมมือกับกรมสอบสวนคดีพิเศษ (DSI) สำนักงานตำรวจแห่งชาติ (ตร.) กระทรวงดิจิทัลเพื่อเศรษฐกิจและสังคมกรมทรัพย์สินทางปัญญา รวมถึง กสทช. และภาคเอกชน จนสามารถขยายผลจับกุมผู้กระทำผิดมาดำเนินคดีตามกฎหมาย พร้อมเดินหน้าปิดกั้นการเข้าถึงเว็ปไซต์ไปแล้วหลายเว็บ
ตะโขงอินเดีย
ตะโขงอินเดีย หรือ กาเรียล (gharial, Indian gavial, gavial; घऱियाल; सुसर) เป็นสมาชิกเพียงไม่กี่ชนิดที่เหลืออยู่ของวงศ์ตะโขง (Gavialidae) ซึ่งเป็นกลุ่มของจระเข้ที่มีปากแหลมเรียวยาว ตะโขงอินเดียได้รับการจัดเป็นสิ่งมีชีวิตที่ถูกคุกคามอยู่ในขั้นวิกฤตโดย IUCN
ทรูวิชั่นส์
การเข้าร่วมเป็น 1 ในพันธมิตรต่อต้านและปราบปรามละเมิดลิขสิทธิ์กับแพลทฟอร์มและผู้ผลิตเนื้อหาต่างๆ จากทั่วโลก
กลางปี 2565 ทรูวิชั่นส์ได้เข้าร่วมเป็น 1 ในสมาชิกกลุ่ม Alliance for Creativity and Entertainment (พันธมิตรเพื่อความคิดสร้างสรรค์และความบันเทิง) ซึ่งจัดตั้งขึ้นโดยสมาคมภาพยนตร์ (MPA) และบรรดาบริษัทผู้ผลิตสื่อ ผู้ให้บริการโทรทัศน์ และผู้ให้บริการวิดีโอสตรีมมิ่งรายใหญ่จากทั่วโลก ทำหน้าที่ปกป้องและปราบปรามการละเมิดลิขสิทธิ์เนื้อหาในออนไลน์ นับเป็นบริษัทธุรกิจสื่อรายแรกในประเทศไทยที่เข้ามาเป็นแนวร่วมกับ ACE จากการขยายฐานการทำงานไปยังภูมิภาคเอเซียแปซิฟิค
ตะโขงอินเดีย
ตะโขงอินเดียนับเป็นจระเข้หนึ่งในสามชนิดที่พบในประเทศอินเดีย ส่วนชนิดอื่นก็มีจระเข้อินเดีย (Crocodylus palustris) และจระเข้น้ำเค็ม (C. porosus) เป็นหนึ่งจระเข้ที่ยาวที่สุดของจระเข้ในปัจจุบัน
ทรูวิชั่นส์
การอัพเกรดซอฟแวร์เวอร์ชัน
ในช่วงเวลาที่ผ่านมา ทรูวิชันส์ผ่านกล่องรับสัญญาณ TrueVisions HD Plus เวอร์ชันใหม่ New TrueVisions โฉมใหม่ของการดูทีวี” เชื่อมโลกดิจิตอลสู่ประสบการณ์การรับชมทีวีที่ดีที่สุด เปลี่ยนสู่โลกใหม่ของการชมทีวีที่ดีที่สุด สัมผัสความบันเทิงรูปแบบใหม่ได้ โดยไม่มีค่าใช้จ่ายเพิ่ม โดยได้ดำเนินการในคืนวันที่ 7 กรกฎาคม 2559
ตะโขงอินเดีย
มีความยาวเต็มที่ได้ 6.5 เมตร นับเป็นจระเข้ชนิดที่ชอบอาศัยอยู่ในน้ำมากที่สุดในบรรดาสัตว์ในอันดับจระเข้ที่สุด เมื่อขึ้นมาบนบกจะอยู่ในพื้นที่ใกล้แหล่งน้ำ มีพฤติกรรมอาศัยอยู่รวมกันเป็นฝูงในแหล่งน้ำที่มีกระแสน้ำไหลเชี่ยวและลึก หรือบริเวณลำห้วยที่ติดกับแม่น้ำ ชอบนอนพึ่งแดดโดยเฉพาะในช่วงฤดูหนาว ตัวผู้เมื่อถึงวัยเจริญพันธุ์จะมีตุ่มขึ้นมาที่ส่วนปลายทางของด้านบนปาก ซึ่งเรียกในภาษาฮินดีว่า "การ่า" ตุ่มนี้จะมีขนาดใหญ่ขึ้นตามอายุที่มากขึ้น ซึ่งปัจจุบันยังไม่ทราบแน่ชัดถึงประโยชนของตุ่มอันนี้ แต่สันนิษฐานว่าอาจเป็นสิ่งให้กำเนิดเสียงเพื่อการสื่อสารเพื่อหาคู่ ซึ่งได้ยินไปไกลถึง 1 กิโลเมตร เพราะอยู่ติดกับช่องเปิดจมูกและล้ำเกินมาช่องเปิดจมูก เนื่องจากตัวผู้ที่มีตุ่มก้อนใหญ่ที่สุดมักจะเป็นผู้นำฝูง หากินปลาในน้ำ วางไข่โดยขุดโพรงตามริมฝั่งแม่น้ำ
ทรูวิชั่นส์
รูปแบบการให้บริการ
ในปัจจุบัน ทรูวิชั่นส์ให้บริการเนื้อหาบอกรับสมาชิก 2 รูปแบบ คือ ผ่านช่องรายการโทรทัศน์ และวิดีโอสตรีมมิ่งที่สามารถรับชมเนื้อหารายการเป็นเรื่อง-ชุดได้ตลอดเวลา
ช่องรายการโทรทัศน์
ให้บริการเนื้อหาผ่านช่องรายการต่างๆ ทั้งที่ทรูวิชั่นส์ผลิตเองและได้รับลิขสิทธิ์จากผู้ผลิตเนื้อหาต่างๆ ทั่วโลก และช่องรายการจากต่างประเทศ ตามหมวดหมู่ต่างๆ อาทิ ภาพยนตร์, ละครซีรีส์, รายการบันเทิง, การ์ตูน, สารคดี, รายการกีฬา และรายการข่าว ซึ่งแพร่ภาพออกอากาศสดผ่านทั้ง 3 ช่องทาง โดยให้บริการผ่านแพ็กเกจหลักและแพ็กเกจตามสั่ง ดังนี้
ตะโขงอินเดีย
ไข่ของตะโขงอินเดีย นับเป็นไข่ที่มีขนาดใหญ่ที่สุดในบรรดาจระเข้ทั้งหมด ไข่จะถูกฝังอยู่ใต้ทรายภายใต้อุณหภูมิ 35 องศาเซลเซียส โดยตะโขงอินเดียตัวเมียจะเป็นฝ่ายเฝ้าดูแลไข่นานถึง 2 เดือน ตะโขงอินเดียสามารถวางไข่ได้มากถึงเกือบ 100 ฟอง
ทรูวิชั่นส์
ช่องรายการโทรทัศน์
อนึ่ง แพลทฟอร์ม TrueID (รวมถึง TrueID TV) ให้บริการโดย บริษัท ทรู ดิจิทัล กรุ๊ป จำกัด แต่มีการวางจำหน่ายแพ็กเกจช่อง-เนื้อหารายการของ บจก.ทรู วิชั่นส์ กรุ๊ป ให้แก่ผู้ใช้งานในแพลทฟอร์มดังกล่าวด้วย ภายใต้ชื่อการค้า TrueVisions NOW นับตั้งแต่กลางเดือนมีนาคม พ.ศ. 2564 เป็นต้นมา
วิดีโอสตรีมมิ่ง
ให้บริการเนื้อหารายการของทรูวิชั่นส์ในรูปแบบ Video On Demand ภายใต้ชื่อ TrueVisions NOW โดยเผยแพร่เนื้อหารายการต่างๆ จากช่องต่างประเทศบางช่อง และเนื้อหารายการที่ทรูวิชั่นส์ถือลิขสิทธิ์เอง ทั้งภาพยนตร์ ละครซีรีส์ รายการบันเทิง รายการสำหรับเด็ก สารคดี และกีฬา เป็นต้น ผ่านทางแพลทฟอร์ม TrueID ในทุกช่องทาง
ตะโขงอินเดีย
นอกจากจะพบได้ที่อินเดียแล้ว ยังสามารถพบได้อีกหลายประเทศในเอเชียใต้ อาทิ เนปาล, ภูฐาน, บังกลาเทศ, ปากีสถาน และพบได้อีกที่พม่า
ทรูวิชั่นส์
วิดีโอสตรีมมิ่ง
ซึ่งผู้ใช้งานจะสามารถเข้าถึงเนื้อหาต่างๆ ในหมวดหมู่นี้ได้โดยการเชื่อมต่อบริการทรูวิชั่นส์ (ด้วยหมายเลขรหัสสมาร์ทการ์ด) หรือสมัครแพ็กเกจ TrueVisions NOW เข้ากับบัญชีผู้ใช้ TrueID นั้นๆ โดยจะปลดล็อกเนื้อหาให้ตามแพ็กเกจที่ตนเองเป็นสมาชิกอยู่ (รวมถึงแพ็กเกจตามสั่งด้วย) โดยที่ในแต่ละเนื้อหาจากแต่ละช่องจะเผยแพร่ก่อน-หลัง-ระหว่างออกอากาศอยู่ทางโทรทัศน์ก็ได้ (ถ้าเป็นเนื้อหาจากช่องต่างประเทศ ก็จะเผยแพร่หลังจากออกอากาศทางโทรทัศน์ไปแล้ว) และมีอายุการให้บริการสตรีมเนื้อหาที่แตกต่างกันออกไป ทั้งนี้จะปลดล็อกพร้อมกับช่องรายการตามแพ็กเกจที่สมัคร/เชื่อมต่อสมาร์ทการ์ดไว้ด้วย
ปัจจุบันมีช่องรายการจากต่างประเทศที่ให้บริการเนื้อหาสตรีมมิ่งในช่องทางดังกล่าวนี้ถึง 25 ช่อง ได้แก่ Warner TV, Paramount Network, CCM, TVB Xing He, tvN, GEM, AXN, ROCK Entertainment, ROCK Action, Lifetime, Food Network, BBC Lifestyle, Asian Food Network, Nick JR., Dreamworks, Cartoon Network, Nickelodeon, Discovery Asia, History Channel, Crime+ Investigation, Discovery Channel, TLC, Animal Planet, BBC Earth และ Outdoor Channel ควบคู่ไปกับการออกอากาศผ่านช่องทางโทรทัศน์ (อ้างอิงจากภายในแอพพลิเคชั่นทรูไอดี เมื่อเดือนกรกฎาคม พ.ศ. 2566)
เหตุการณ์ทรูวิชั่นส์หลังออกอากาศจริง
เนื่องด้วย พระบาทสมเด็จพระปรมินทรมหาภูมิพลอดุลยเดช ทรงสวรรคต คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ จึงมีคำสั่งให้สถานีโทรทัศน์ทุกช่องระงับการออกอากาศรายการตามผังรายการปกติเป็นระยะเวลา 30 วัน เพื่อเป็นการไว้อาลัย โดยพันเอกนที ศุกลรัตน์ ประธานกรรมการกิจการกระจายเสียงและกิจการโทรทัศน์ (กสท.) กล่าวว่า ที่ประชุมคณะกรรมการกิจการกระจา ยเสียงและกิจการโทรทัศน์ (กสท.) ครั้งที่ 37/2559 เมื่อวันที่ 31 ต.ค. 2559 ได้พิจารณาเรื่อง แนวทางปฏิบัติเพื่อให้ผู้รับใบอนุญาตประกอบกิจการกระจายเสียง กิจการโทรทัศน์ และผู้รับอนุญาตทดลองประกอบกิจการกระจายเสียง ภายหลัง 30 วัน ดังต่อไปนี้ 2. การออกอากาศรายการของสถานี ให้นำเอารายการปกติ มาออกอากาศได้ โดยให้คำนึงถึงความเหมาะสมของรายการ เพื่อเป็นการปรับบรรยากาศและความรู้สึกของประชาชนให้เป็นไปตามลำดับ จึงเห็นควรกำหนดระดับความเหมาะสมของรายการที่ จะนำมาออกอากาศในแต่ละห้วงเวลา ดังนี้ กรณีช่องChic Channel งดออกอากาศ และ ช่องTrue Explore Life รายการสารคดี ในดวงใจนิรันดร์ แทน 2.1 ระหว่างวันที่ 13-18 พ.ย. 2559 ให้สามารถนำเอารายการที่มีระดับความเหมาะสมสำหรับปฐมวัย (ป) สำหรับเด็ก (ด) รายการทั่วไป (ท) และสำหรับผู้ชมที่มีอายุ 13 ปีขึ้นไป (น13) มาออกอากาศได้ โดยรายการทั่วไป (ท) และรายการที่เหมาะสมสำหรับผู้ชมที่มีอายุ 13 ปีขึ้นไป (น13) ไม่ควรมีเนื้อหาที่มีลักษณะตลก เฮฮา ความรุนแรง เรื่องทางเพศ การใช้ถ้อยคำหยาบคาย 2.2 ระหว่างวันที่ 19 พ.ย. 2559 ถึงวันที่ 21 ม.ค. 2560 ให้สามารถนำเอารายการที่มีระดับความเหมาะสมสำหรับปฐมวัย (ป) สำหรับเด็ก (ด) รายการทั่วไป (ท) สำหรับผู้ชมที่มีอายุ 13 ปีขึ้นไป (น13) สำหรับผู้ชมที่มีอายุ 18 ปีขึ้นไป (น18) มาออกอากาศได้ โดยรายการทั่วไป (ท) รายการที่เหมาะสมสำหรับผู้ชมที่มีอายุ 13 ปีขึ้นไป (น13) และรายการที่เหมาะสมสำหรับผู้ชมที่มีอายุ 18 ปีขึ้นไป (น18) ไม่ควรมีเนื้อหาที่มีความรุนแรง เรื่องทางเพศ การใช้ถ้อยคำหยาบคาย ทั้งนี้ รายการเฉพาะไม่เหมาะสำหรับเด็ก และเยาวชน (ฉ) ขอให้ออกอากาศหลังจากวันที่ 21 ม.ค. 2560
3. การนำเสนอรายการที่เกี่ยวกั บการระลึกถึงพระมหากรุณาธิคุณ การแสดงความอาลัย การเทิดพระเกียรติ ให้ผู้รับใบอนุญาตกำหนดเพิ่มเติมไว้ในผังรายการอย่างต่อเนื่องตลอดระยะเวลา จนถึงวันที่ 21 ม.ค. 2560 ทั้งนี้ ควรกำหนดอยู่ในช่วงเวลาที่ เหมาะสมที่จะทำให้ประชาชนส่วนมากได้รับชม 4. การนำเสนอรายการที่เกี่ยวกับการยกระดับคุณภาพชีวิต การพัฒนาประเทศ การสนับสนุนประชาชนให้เข้าสู่ โลกแห่งเทคโนโลยี ให้ผู้รับใบอนุญาตพิจารณากำหนดเพิ่มเติมอย่ างเหมาะสม 5. การแต่งกายของพิธีกร ผู้ดำเนินรายการ ผู้ประกาศ ให้อยู่ในโทนสีดำ ขาว (เน้นสีดำ) สุภาพ ทั้งนี้ กรณีผู้ร่วมรายการขอให้พิจารณาตามความเหมาะสม 6. การแสดง ตราสัญลักษณ์ของสถานี (LOGO) ควรปรับโทนสีเป็นโทนขาว ดำ และให้อยู่ในตำแหน่งมุมล่างขวาของจอ จนถึงวันที่ 21 ม.ค. 2560 7. การโฆษณา ให้ยึดถือปฏิบัติตามแนวทางเดียวกับระดับความเหมาะสมของเนื้อหารายการที่สามารถออกอากาศได้ ในแต่ละห้วงเวลาตามข้อ 2. 8. การแจ้งเปลี่ยนแปลงผังรายการ ให้ยกเว้นไม่ต้องดำเนินการตามประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เรื่อง หลักเกณฑ์การจัดทำผังรายการสำหรับการให้บริการกระจายเสียงหรือโทรทัศน์ พ.ศ. 2556 ข้อ 14 และข้อ 15 จนถึงวันที่ 2 ธ.ค. 2559
สืบเนื่องมาจากการใช้คำสั่งและกฎหมายการควบคุมเนื้อหารายการของสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ฉบับต่างๆ ทำให้ทรูวิชั่นส์จำเป็นต้องเซ็นเซอร์รายการที่มีเนื้อหาหมิ่นประมาท ดูหมิ่นหรือจาบจ้วงสถาบันพระมหากษัตริย์ หรือเนื้อหาอื่นที่มีผลกระทบต่อความมั่นคงของประเทศชาติอย่างร้ายแรง ซึ่งมีโทษทางปกครองคือ การปรับเงิน การพักใช้ใบอนุญาต หรือเพิกถอนใบอนุญาตอย่างใดอย่างหนึ่ง พร้อมกับโทษทางอาญาตามมาตรา 112 แห่งประมวลกฎหมายอาญา ที่มีโทษจำคุก 3-15 ปี หากตรวจพบทรูวิชั่นส์ปล่อยให้ช่องรายการใดๆ ออกอากาศรายการเนื้อหาดังกล่าวจนจบ โดยเฉพาะรายการประเภทข่าว ซึ่งรับสัญญาณมาจากสถานีโทรทัศน์ต่างประเทศ โดยการดีเลย์สัญญาณออกอากาศช่องข่าวจากสถานีต้นทางเป็นเวลาประมาณ 5 นาที (ยกเว้น CNBC ที่ดีเลย์สัญญาณเพียง 2 นาทีครึ่ง) แล้วทำการตัดสัญญาณออกอากาศขึ้นหน้าจอสีขาวพร้อมข้อความประโยคภาษาอังกฤษว่า "Program will resume shortly." (ภาษาไทยแปลว่า "รายการที่กำลังออกอากาศอยู่จะกลับมาในอีกสักครู่") เมื่อพบเนื้อหาข่าวที่กำลังออกอากาศมีลักษณะสุ่มเสี่ยงข้างต้น และจะตัดกลับเข้าสัญญาณออกอากาศอีกครั้งเมื่อจบการนำเสนอแล้ว ก่อนหน้านี้ทรูวิชั่นส์เคยเซ็นเซอร์เนื้อหาข่าวต่างประเทศเกี่ยวกับประเทศไทย และข่าวที่เกี่ยวกับ พ.ต.ท. ดร.ทักษิณ (โดยเฉพาะช่อง CNN เมื่อช่วงกลางเดือนมกราคม 2550) ในช่วงของการทำรัฐประหาร 2549 ภายใต้คำสั่งคณะปฏิรูปฯ ฉบับที่ 5/2549 ในขณะนั้น (ในสมัยยูบีซี-ทรู) จนกระทั่งยกเลิกการเซ็นเซอร์เนื้อหาข่าวที่เกี่ยวกับในประเทศไทย (ปล่อยสัญญาณออกอากาศตามปกติ) ไปจนถึงปี 2559
การออกอากาศทีวีดิจิตอล และปัญหาการขัดข้องของ ดาวเทียมไทยคม
ทรูวิชั่นส์ได้เริ่มออกอากาศทีวีดิจิตอลเมื่อตั้งแต่ 22 เมษายน พ.ศ. 2557 ซึ่งได้เริ่มออกอากาศโดยจะทำการทดลองออกอากาศระบบดิจิตอลในทรูวิชั่นส์ จนถึง 1 มิถุนายน พ.ศ. 2560 โดยในช่วงแรกจะออกอากาศในหมายเลข 11 - 46 แต่ในช่วงเดือน ธันวาคม พ.ศ. 2558 ได้มีการปรับให้ช่องดิจิตอลไปอยู่หมายเลข 1 - 36 ทุกกล่องทุกบริการ โดยจะมีดังต่อไปนี้
ช่องหมายเลข 1 - 12 เป็นช่องรายการของภาครัฐ ช่องหมายเลข 13 - 15 เป็นช่องรายการประเภทเด็ก,ครอบครัว ในระบบ SD ช่องหมายเลข 16 - 22 เป็นช่องรายการประเภทข่าวสาร ในระบบ SD ช่องหมายเลข 23 - 29 เป็นช่องรายการประเภทสาระบันเทิง ในระบบ SD ช่องหมายเลข 30 - 36 เป็นช่องรายการประเภทบันเทิง ในระบบ HD
โดยความถี่ที่ออกอากาศช่องดิจิตอลของทรูวิชั่นส์จะเรียงตามนี้ ช่องหมายเลข 1 - 24 ออกอากาศในความถี่ 12438 H 30000 ช่องหมายเลข 25-46 ออกอากาศในความถี่ 12355 H 30000 โดยจะเชื่อมโยงกับดาวเทียมไทยคม 5 เพื่อคุณภาพในการรับชม และภายหลังได้มีการเพิ่มความคมชัดของช่องทีวีดิจิตอลในระบบ HD ในเลข 1 - 3 และ 30 -36 เพื่อเพิ่มอรรถรสในการรับชม
ในช่วงแรกของการออกอากาศในตัว EPG จะไม่แสดงผังรายการใด ๆ ของทีวีดิจิตอล โดยในวันที่ 2 มิถุนายน 2560 เวลา 00:01 น. ได้มีการนำผัง EPG ของช่องทีวีดิจิตอลมาลงในช่องต่าง ๆ ของทีวีดิจิตอลในกล่องทรูวิชั่นส์ทุกกล่อง โดยจะแสดงผังรายการช่องทีวีดิจิตอลล่วงหน้า 2-3 วัน(ยกเว้น TNN24,True4u,ช่อง 3HD,ช่อง 7HD ที่แสดงผังล่วงหน้า 7-8 วัน)
ทรูวิชั่นส์ได้เริ่มส่งสัญญาณดาวเทียมไทยคม 8 ในนามบริษัท ไทยคม จำกัด (มหาชน) เพื่อรองรับระบบออกอากาศในอนาคต
ภายหลังเลิกส่งสัญญาณดาวเทียมไทยคม 5 โดยจะทำการยุติการออกอากาศ ตั้งแต่ 24 กุมภาพันธ์ พ.ศ. 2563 ต่อมาเป็นไทยคม 8 ในนามบริษัท ไทยคม จำกัด (มหาชน)
โดยความถี่ที่ออกอากาศช่องดิจิตอลของทรูวิชั่นส์จะเรียงตามนี้ ช่องหมายเลข 1 - 30 ออกอากาศในความถี่ 11010 H 30000 MPEG-2 ช่องหมายเลข [tel:33-36-38-43 33-36-38-43] ออกอากาศในความถี่ 11050 H 30000 MPEG-2 ช่องหมายเลข 1-2-32-34 ออกอากาศในความถี่ 11600 H 30000 MPEG-4 ช่องหมายเลข [tel:3-31-33-35-36 3-31-33-35-36] ออกอากาศในความถี่ 11680 H 30000 MPEG-4 ส่วนช่องหมายเลข 30 ออกอากาศในความถี่ 11170 H 30000 MPEG-4 โดยจะเชื่อมโยงกับดาวเทียมไทยคม 8 เพื่อคุณภาพในการรับชม จะต้องเปลี่ยนหัวรับสัญญาณ LNB Universal ในระบบเคยู-แบนด์
โดยความถี่ที่ออกอากาศช่องดิจิตอลของทรูวิชั่นส์จะเรียงตามนี้ ช่องหมายเลข 1-2-3-10-16-18-22-23-24-25-27-29-36 ออกอากาศในความถี่ 11560 H 30000 MPEG-2 ช่องหมายเลข 1-2-32-34 ออกอากาศในความถี่ 11010 H 30000 MPEG-4 ช่องหมายเลข [tel:31-33-35-36 31-33-35-36] ออกอากาศในความถี่ 11680 H 30000 MPEG-4 ส่วนช่องหมายเลข 30 ออกอากาศในความถี่ 11170 H 30000 MPEG-4
โดยความถี่ที่ออกอากาศช่องดิจิตอลของทรูวิชั่นส์จะเรียงตามนี้ ช่องหมายเลข 2-3-5-7-10-16-18-22-23-24-25-27-29-36 ออกอากาศในความถี่ 11560 H 30000 MPEG-2 ช่องหมายเลข 2-5-32-34 ออกอากาศในความถี่ 11010 H 30000 MPEG-4 ช่องหมายเลข [tel:31-33-35-36 31-33-35-36] ออกอากาศในความถี่ 11680 H 30000 MPEG-4 ส่วนช่องหมายเลข 30 ออกอากาศในความถี่ 11170 H 30000 MPEG-4
กล่องของท่านจะสามารถรับสัญญาณเลขช่องโทรทัศน์ระบบดิจิทัล ครบทุกช่อง
ปัญหาการขัดข้อง
ประมาณ 23:25 น.ของวันที่ 12 พฤษภาคม พ.ศ. 2558 ซึ่งสายเคเบิลใยแก้ว ซึ่งเชื่อมโยงระหว่างสถานีดาวเทียมไทยคม กับสถานีโทรทัศน์บอกรับเป็นสมาชิกทรูวิชันส์ (Fiber link) เกิดเหตุขัดข้องทางเทคนิคบางส่วน จนส่งผลให้บางช่องรายการของทรูวิชันส์ ไม่สามารถส่งสัญญาณออกอากาศได้ในขณะนั้น ซึ่งเจ้าหน้าที่ของบริษัท ไทยคม จำกัด (มหาชน) ดำเนินการแก้ไขปัญหาอย่างเร่งด่วน
มาโอะ โคบายาชิ
มาโอะ โคบายาชิ (小林 麻央, 21 กรกฎาคม 1982 - 22 มิถุนายน 2017) เป็นผู้ประกาศข่าวและนักแสดงอิสระชาวญี่ปุ่น เธอยังเป็น 1 ในผู้ประกาศข่าวพยากรณ์อากาศของฟูจิเทเลวิชันอีกด้วย
ชีวิตในวัยเด็ก
มาโอะ โคบายาชิเกิดในปี 1982 ที่เมืองโอจิยะ จังหวัดนีงาตะ เป็นลูกสาวคนสุดท้องในบรรดาพี่น้อง 2 คน ครอบครัวของเธอย้ายไปมาระหว่างไซตามะ จังหวัดไซตามะ และนิชิโนะมิยะ จังหวัดเฮียวโงะ 7 ครั้ง ก่อนจะมาตั้งรกรากที่อารากาวะ จังหวัดโตเกียว เมื่อเธอเรียนอยู่ชั้นมัธยมปลาย พี่สาวของเธอคือมายะ โคบายาชิ (小林 麻耶, เกิดปี 1979) ซึ่งเป็นนักข่าวเช่นเดียวกับเธอ
เธอเข้าเรียนที่โรงเรียนมัธยมปลาย Kokugakuin ในปี 2005 เธอสำเร็จการศึกษาจากภาควิชาจิตวิทยาที่มหาวิทยาลัยโซเฟีย
อาชีพ
ในขณะที่ยังอยู่ในมหาวิทยาลัย เธอได้รับความสนใจจากการแสดงในรายการ Koi no kara Sawagi ทางช่องนิปปงทีวี ตั้งแต่เดือนตุลาคม 2003 ถึงเดือนกันยายน 2006 โคบายาชิทำหน้าที่เป็นผู้ประกาศข่าวพยากรณ์อากาศให้กับรายการ Mezamashi Saturday ของฟูจิเทเลวิชัน
รายการประเทศเรียงตามดัชนีกำลังทางทหาร
ด้านล่างนี้เป็น รายชื่อประเทศโดยดัชนีความแข็งแกร่งทางทหาร ซึ่งเป็นรายงานของโกลบอลไฟร์พาวเวอร์ เมื่อปี ค.ศ. 2023
พ.ศ. 1994
พุทธศักราช 1994 ใกล้เคียงกับ
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1994
อ่างเก็บน้ำแม่มอก
อ่างเก็บน้ำแม่มอก เป็นอ่างเก็บน้ำขนาดกลาง พื้นที่ได้รับประโยชน์เพื่อการเกษตร และอุปโภคบริโภค ใน เทศบาลตำบลเวียงมอก อำเภอเถิน จังหวัดลำปาง และอำเภอทุ่งเสลี่ยม จังหวัดสุโขทัย และเป็นโครงการตามแนวพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร
ที่ตั้งและอาณาเขต
ตั้งอยู่ หมู่ที่ 7 ตำบลเวียงมอก อำเภอเถิน จังหวัดลำปาง มีเนื้อที่ถึง 10,000 ไร่ กว้าง 2 กิโลเมตร
พิกก์เทอร์แมน
พิกก์เทอร์แมน (Pikk Hermann) เป็นหอคอยของปราสาททูมเปีย บนเนินทูมเปียในทาลลินน์ เมืองหลวงของประเทศเอสโตเนีย ส่วนแรกของหอคอยสร้างขึ้นระหว่าง ค.ศ. 1360-70 ก่อนที่จะถูกสร้างขึ้นใหม่ (เพิ่มความสูงเป็น 45.6 เมตร) ในตอนปลายคริสต์ศตวรรษที่ 16 หอคอยมีบันได 215 ขั้นซึ่งนำไปสู่ส่วนยอดของหอคอย
หอคอยพิกก์เทอร์แมนตั้งอยู่ติดกับอาคารรัฐสภาเอสโตเนียและธงที่อยู่บนยอดหอคอยที่ความสูง 95 เมตรเหนือระดับน้ำทะเล เป็นหนึ่งในสัญลักษณ์ของรัฐบาลที่ยังใช้กันอยู่
ธงชาติเอสโตเนีย ซึ่งมีขนาด 191×300 เซนติเมตร จะถูกเชิญขึ้นสู่ยอดเสา ประกอบการบรรเลงเพลงชาติ ในเวลาที่ดวงอาทิตย์ขึ้น (แต่ไม่ก่อน 7.00 น.) และลดลงจากเสาเมื่อดวงอาทิตย์ลับขอบฟ้า (แต่ไม่หลัง 22.00 น.) ซึ่งในขณะที่เชิญธงลงนั้นจะมีการบรรเลงเพลง "Mu isamaa on minu arm"
ดินแดนปรีมอร์เย
ดินแดนปรีมอร์เย (Примо́рский край) เป็นเขตการปกครองของประเทศรัสเซีย โดยตั้งอยู่ในทางภูมิศาสตร์คือใน ภูมิภาคตะวันออกไกลของประเทศ และเป็นส่วนหนึ่งของเขตสหพันธ์ตะวันออกไกล โดยมีศูนย์กลางการบริหารคือ วลาดีวอสตอค ซึ่งเป็นเมืองที่ใหญ่ที่สุดในดินแดนนี้และใหญ่ที่สุดของภูมิภาคตะวันออกไกลของรัสเซีย ดินแดนปรีมอร์เยมีประชากรทั้งหมด 1,956,497 คน (สำมะโนประชากร ณ ปี 2010)
ในอดีตดินแดนปรีมอร์เยเป็นของแมนจูเรีย ก่อนจะถูกยกให้กับจักรวรรดิรัสเซีย โดย ราชวงศ์ชิงในปี ค.ศ. 1860 โดยเป็นส่วนหนึ่งของภูมิภาคที่รู้จักกันในชื่อ "แมนจูเรียนอก" ซึ่งเป็นอาณาบริเวณของ แคว้นปรีมอร์สกายา ในช่วงสงครามกลางเมืองรัสเซียดินแดนนี้ได้กลายเป็นส่วนหนึ่งของสาธารณรัฐตะวันออกไกล ก่อนจะเป็นส่วนหนึ่งของสหภาพโซเวียต โดยผ่านการเปลี่ยนแปลงหลายรูปแบบจนเป็นดินแดนรูปแบบปัจจุบันในปี ค.ศ. 1938 ดินแดนปรีมอร์เยยังเป็นที่ตั้งของ กองเรือแปซิฟิก (Russian Pacific Fleet) ของกองทัพเรือรัสเซีย
ข้อมูล
(A. R. Artyomyev et al. History of Russian Primorye.  Vladivostok: Dalnauka, 1998)
พ.ศ. 1996
พุทธศักราช 1996 ใกล้เคียงกับ
พ.ศ. 1995
พุทธศักราช 1995 ใกล้เคียงกับ
พ.ศ. 1996
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1996
พ.ศ. 1995
ผู้นำ
สำหรับผู้นำประเทศอื่น ๆ ดู รายชื่อผู้นำประเทศ พ.ศ. 1995
มะยุมิ ฮิดะกะ
มะยุมิ ฮิดะกะ (日高真弓 Hidaka Mayumi, เกิดเมื่อวันที่ 23 พฤษภาคม ค.ศ. 1981 โตเกียว, ประเทศญี่ปุ่น) เป็นนักแสดงหญิงชาวญี่ปุ่น
สิทธิชัย ศิษย์สองพี่น้อง
สิทธิชัย ศิษย์สองพี่น้อง หรือมีชื่อจริง อนุลักษณ์ จันทร์สุข เป็นทั้งนักมวยไทยชาวไทย และแชมป์โลกกลอรีคิกบ็อกซิง ผู้มีผลงานจากการเผชิญหน้ากับ อี้ หลง กังฟูเส้าหลินที่มีชื่อเสียงชาวจีน และสิทธิชัยเป็นฝ่ายชนะน็อก ด้วยการเตะก้านคออี้ หลง ในยกที่ 2 คว้าแชมป์อู่หลินเฟิง อี้หลง ชาลเลนจ์ โดยได้รับเงินรางวัล 100,000 เหรียญสหรัฐ หรือประมาณ 3.4 ล้านบาท
งานประกาศผลรางวัลออสการ์ ครั้งที่ 93
ภาพยนตร์เรื่อง โนแมดแลนด์ เป็นผู้ชนะรางวัลออสการ์มากที่สุดในครั้งนี้ ชนะทั้งสิ้น 3 สาขา รวมถึงสาขาภาพยนตร์ยอดเยี่ยมด้วย ภาพยนตร์เรื่องอื่น ๆ เช่น เดอะ ฟาเธอร์, จูดาส แอนด์ เดอะ แบล็ก เมสไซอาห์, มา เรนีย์ ตำนานเพลงบลูส์, แมงค์, อัศจรรย์วิญญาณอลเวง และ สุดทางร็อก ชนะเรื่องละ 2 สาขา ส่วนภาพยนตร์ Another Round, Colette, ถ้าเกิดอะไรขึ้น... หนูรักพ่อแม่นะ, มินาริ, บทเรียนจากปลาหมึก, สาวซ่าส์ล่าบัญชีแค้น, เทเน็ท และ หนึ่งวันอันตราย ชนะเรื่องละ 1 สาขา จึงเป็นครั้งแรกนับตั้งแต่งานประกาศผลรางวัลออสการ์ ครั้งที่ 78 เมื่อปี ค.ศ. 2006 ที่ไม่มีภาพยนตร์เรื่องใดชนะรางวัลออสการ์มากกว่า 3 สาขา และนับเป็นครั้งแรกตั้งแต่งานประกาศผลรางวัลออสการ์ ครั้งที่ 44 ที่การประกาศผลรางวัลสุดท้ายของงานไม่ใช่สาขาภาพยนตร์ยอดเยี่ยม
จากการวัดเรตติ้งถ่ายทอดสดบนโทรทัศน์โดยบริษัท นีลเส็น (ซึ่งเริ่มวัดตั้งแต่ปี ค.ศ. 1974) งานประกาศผลรางวัลออสการ์ครั้งนี้ ทำสถิติจำนวนผู้ชมน้อยที่สุดในประวัติศาสตร์ ด้วยจำนวนคนดูเพียง 10.4 ล้านคน
เบื้องหลัง
สถาบันศิลปะและวิชาการทางภาพยนตร์ (Academy of Motion Picture Arts and Sciences) ประกาศเลื่อนการจัดงานประกาศผลรางวัลออสการ์ครั้งที่ 93 ออกไปจากกำหนดเดิมคือวันอาทิตย์ที่ 28 กุมภาพันธ์ พ.ศ. 2564 เป็นวันอาทิตย์ที่ 25 เมษายน พ.ศ. 2564 แทน เนื่องจากผลกระทบจากการระบาดของโควิด-19 และขยายกำหนดระยะเวลาการฉายของภาพยนตร์เรื่องต่าง ๆ ที่จะเสนอชื่อเข้าชิงรางวัล ออกไปจนถึงวันที่ 28 กุมภาพันธ์ พ.ศ. 2564 จึงถือเป็นครั้งที่สี่ในประวัติศาสตร์ของการจัดงานประกาศผลรางวัลออสการ์ที่มีการเลื่อนการจัดงานตามกำหนดเดิม และถือเป็นครั้งแรกนับตั้งแต่งานประกาศผลรางวัลออสการ์ครั้งที่ 6 ที่ภาพยนตร์ที่เข้าฉายคนละปี สามารถถูกเสนอชื่อเข้าชิงรางวัลออสการ์ได้ในครั้งเดียวกัน
ผู้ชนะรางวัล และผู้ได้รับการเสนอชื่อเข้าชิงรางวัล
การประกาศรายชื่อผู้เช้าชิงรางวัลในแต่ละสาขา จัดขึ้นเมื่อวันที่ 15 มีนาคม พ.ศ. 2564 ผ่านช่องทางออกอากาศสดทางเว็บไซต์หลัก โดยพิธีกร ปริยังกา โจปรา และนิก โจนาส
แอนโทนี ฮ็อปกินส์ เป็นผู้ชนะรางวัลออสการ์สาขาการแสดงที่มีอายุมากที่สุด ในวัย 83 ปี ส่วน ฟรานเซส แม็คดอร์มานด์ กลายเป็นบุคคลลำดับที่ 7 ที่ชนะรางวัลออสการ์สาขาการแสดงตั้งแต่ 3 ครั้งขึ้นไป จากบทบาทในภาพยนตร์เรื่อง โนแมดแลนด์ นอกจากนี้ภาพยนตร์ดังกล่าว ยังทำให้โคลอี เจา กลายเป็นผู้หญิงเอเชียคนแรกที่ชนะรางวัลออสการ์ สาขาผู้กำกับภาพยนตร์ยอดเยี่ยม และเป็นผู้หญิงคนที่สองต่อจากแคทริน บิเกโลว์ ที่ชนะรางวัลสาขานี้เมื่อปี ค.ศ. 2010 จากภาพยนตร์เรื่อง หน่วยระห่ำ ปลดล็อกระเบิดโลก การชนะรางวัลบนเวทีออสการ์ของโคลอี เจา ถูกระงับการแพร่ภาพสัญญาณและบนแพลตฟอร์มโซเชียลมีเดียต่าง ๆ ในจีน
รางวัลออสการ์
ผู้ชนะรางวัลจะอยู่ในลำดับแรก เป็นตัวหนา และมีกริชคู่ (‡)
รางวัลออสการ์เกียรติยศ
สถาบันศิลปะและวิชาการทางภาพยนตร์ (Academy of Motion Picture Arts and Sciences) ยกเลิกการจัดงานมอบรางวัลออสการ์เกียรติยศประจำปี เนื่องจากผลกระทบจากการระบาดของโควิด-19 และมีแผนจะประกาศรายชื่อผู้ที่ได้รับรางวัลดังกล่าว รวมเข้าไว้ในงานประกาศผลรางวัลออสการ์ประจำปีแทน จึงนับเป็นปีแรกที่ยังไม่มีผู้ได้รับรางวัลออสการ์เกียรติยศอย่างเป็นทางการ ก่อนการจัดงานประกาศผลออสการ์
ผู้ร่วมแสดง
เพลงนำภาพยนตร์ที่ถูกเสนอชื่อเข้าชิงสาขาเพลงนำภาพยนตร์ยอดเยี่ยม จัดแสดงใน Oscars: Into the Spotlight ช่วงพิเศษก่อนงานประกาศผลรางวัล โดยการแสดงในเพลง "Husavik" ถูกบันทึกการแสดงใน ฮูซาวิก, ไอซ์แลนด์ ส่วนอีก 4 เพลงที่ถูกเสนอชื่อเข้าชิง จัดแสดงที่พิพิธภัณฑ์ของสถาบันศิลปะและวิชาการทางภาพยนตร์ ในลอสแอนเจลิส ช่วงพิเศษ Into the Spotlight มีระยะเวลาประมาณ 90 นาที นำโดยพิธีกร อาเรียนา เดโบซ และ ลิล เรล โฮเวอรี่
การออกฉายตัวอย่างภาพยนตร์
เมื่อวันที่ 22 เมษายน พ.ศ. 2564 มีการประกาศออกมาว่า ทเวนตีท์เซนจูรีสตูดิโอส์, เสิร์ชไลท์ พิกเจอร์ส และ วอร์เนอร์บราเธอส์ จะออกฉายตัวอย่างภาพยนตร์ใหม่เป็นที่แรกระหว่างการถ่ายทอดสัญญาณสด โดย Jerry Daniello (รองประธานอาวุโสฝ่ายผลิตสื่อบันเทิง และฝ่ายขายโฆษณาของดิสนีย์) ให้สัมภาษณ์กับสื่อหลักอย่าง Adweek ว่า "การเปลี่ยนแปลงในครั้งนี้เป็นการตอกย้ำแก่คนดูว่าธีมหลักในปีนี้เปรียบเสมือนการฉายภาพยนตร์ มากกว่างานมอบรางวัลทั่ว ๆ ไป"
รายละเอียดการจัดงาน
ในมติที่ประชุมของสมาชิกอคาเดมี หรือสถาบันศิลปะและวิชาการทางภาพยนตร์ เมื่อวันที่ 28 เมษายน พ.ศ. 2563 ลงมติให้ยุบรวมสาขาบันทึกเสียงยอดเยี่ยม และสาขาลำดับเสียงยอดเยี่ยม เข้าด้วยกันเป็นสาขาออกแบบเสียงยอดเยี่ยม เนื่องจากทั้งสองสาขาทำให้เกิดความกังวลถึงรายละเอียดและขอบเขตในการตัดสินรางวัลที่ทับซ้อนกันมากเกินไป นอกจากนี้ยังมีการเปลี่ยนแปลงกฎการตัดสินในสาขาดนตรีประกอบภาพยนตร์ยอดเยี่ยม คือ ภาพยนตร์ที่จะถูกเสนอชื่อเข้าชิงในสาขาดังกล่าว ต้องมีดนตรีประกอบที่สร้างขึ้นมาใหม่คิดเป็น 60% ของภาพยนตร์ทั้งเรื่อง ส่วนภาพยนตร์ที่เป็นภาคต่อหรือภาพยนตร์ที่เป็นชุด ต้องมีดนตรีประกอบที่สร้างขึ้นมาใหม่คิดเป็น 80% ของภาพยนตร์ทั้งเรื่อง และในสาขาภาพยนตร์นานาชาติยอดเยี่ยม มอบสิทธิ์ให้สมาชิกของอคาเดมีทุกคนมีสิทธิ์ร่วมลงคะแนนในรอบคัดเลือก
ในฐานะที่อคาเดมี เข้าร่วมเป็นส่วนหนึ่งของการริเริ่มอนุรักษ์ด้านสิ่งแวดล้อม การแจกจ่ายเอกสารด้านภาพยนตร์ที่จับต้องได้ในรูปแบบต่าง ๆ เช่น สำเนาภาพยนตร์, สำเนาบทภาพยนตร์ หรือซีดีเพลง จะถูกยกเลิกหลังจากงานประกาศผลรางวัลออสการ์ในครั้งนี้สิ้นสุดลง และจะเริ่มให้บริการดังกล่าวผ่านบริการสตรีมออนไลน์ "Academy Screening Room" แก่สมาชิกของอคาเดมีต่อไป
เมื่อวันที่ 8 ธันวาคม พ.ศ. 2563 ได้มีการประกาศออกมาว่าเจสซี คอลลินส์, สเตซี เชอร์ และสตีเวน โซเดอร์เบิร์ก ได้รับการเสนอชื่อให้เป็นโปรดิวเซอร์ในงานประกาศผลรางวัลครั้งนี้ ส่วน Glenn Weiss รับหน้าที่เป็นผู้กำกับงานเป็นปีที่ 6 ติดต่อกัน เนื่องจากผลกระทบจากการระบาดของโควิด-19 ทำให้งานประกาศผลครั้งนี้เลือกใช้สถานที่หลักในการจัดงานเป็นสถานีรถไฟยูเนียนสเตชัน แทนสถานที่จัดงานเดิมคือ โรงภาพยนตร์ดอลบีเธียเตอร์ การแสดงของเพลงที่ได้รับการเสนอชื่อเข้าชิงในสาขาเพลงนำภาพยนตร์ยอดเยี่ยม ออกอากาศระหว่างช่วงเดินพรมแดงก่อนเริ่มงาน แทนที่จะแสดงคั่นระหว่างการมอบรางวัล การแสดงส่วนใหญ่จัดขึ้นบริเวณดาดฟ้าของพิพิธภัณฑ์สถาบันศิลปะและวิชาการทางภาพยนตร์
อิลเลียส อิลลาดีส
อิลเลียส อิลลาดีส (Ηλίας Ηλιάδης; ჯარჯი ზვიადაური) เกิดวันที่ 10 พฤศจิกายน ค.ศ. 1986 เป็นนักยูโดชาวกรีก ที่เกิดในประเทศจอร์เจีย
งานประกาศผลรางวัลออสการ์ ครั้งที่ 93
รายละเอียดการจัดงาน
งานประกาศผลรางวัลออสการ์ในครั้งนี้ยังคงไม่ใช้พิธีกรหลักในการดำเนินงานเป็นปีที่ 3 ติดต่อกัน เพื่อตอกย้ำเป้าหมายของผู้ผลิตในการผลิตงานนี้เสมือนการได้ชมภาพยนตร์เรื่องหนึ่ง เมื่อวันที่ 12 มีนาคม พ.ศ. 2564 อคาเดมีได้ประกาศรายชื่อผู้ประกาศผลรางวัลบางส่วน จำนวน 15 รายชื่อ ได้แก่ แองเจลา บาสเซตต์, แฮลลี เบร์รี, พง จุน-โฮ, ดอน ชีเดิล, ไบรอัน แครนสตัน, ลอรา เดิร์น, แฮร์ริสัน ฟอร์ด, เรจิน่า คิง, มาร์ลี แมตลิน, รีตา มอเรโน, วาคีน ฟินิกซ์, แบรด พิตต์, รีส วิเธอร์สปูน, เรเน เซลเวเกอร์ และเซ็นเดยา ซึ่งในการประกาศผลรางวัลสาขาการแสดง ยังคงให้ผู้ชนะรางวัลด้านการแสดงทั้ง 4 คน จากงานประกาศผลรางวัลออสการ์ ครั้งที่ 92 เป็นผู้ประกาศผลตามธรรมเนียมเดิม
อิลเลียส อิลลาดีส
เขาได้รับรางวัลเหรียญทองในรุ่นฮาล์ฟมิดเดิลเวท (81 กก.) ในโอลิมปิกฤดูร้อน 2004 ที่กรุงเอเธนส์ ในขณะที่เขามีอายุได้ 17 ปี อิลลาดีสยังได้รับรางวัลเหรียญทองใน 6 ปีต่อมา ในการแข่งขันเวิลด์แชมเปี้ยนชิป 2010 ที่กรุงโตเกียวในรุ่นน้ำหนักไม่เกิน 90 กก. ด้วยเช่นกัน
งานประกาศผลรางวัลออสการ์ ครั้งที่ 93
รายละเอียดการจัดงาน
Questlove ได้รับเลือกให้เป็นผู้อำนวยการดนตรีในงานนี้ นอกจากนี้ ดนตรีสำหรับพิธีส่วนใหญ่ได้รับการรีมิกซ์จากการประพันธ์ที่สร้างขึ้นโดย เดอะ รูทส์ วงดนตรีของเขา โดยไม่มีการใช้วงออร์เคสตรา
อิลเลียส อิลลาดีส
ในฐานะของผู้ถือธงชาติของประเทศกรีซ เขาได้รับเกียรติเป็นนักกีฬาคนแรกที่เดินนำขบวนเข้าสู่สนามกีฬารังนกในระหว่างพิธีเปิดการแข่งขันกีฬาโอลิมปิกฤดูร้อน 2008 ในกรุงปักกิ่ง
อิลลาดีสยังเป็นลูกพี่ลูกน้องของแชมป์กีฬาโอลิมปิก ซึ่งเป็นนักยูโดชาวจอร์เจียที่มีชื่อว่าซูรับ ซเวียเดารี
งานประกาศผลรางวัลออสการ์ ครั้งที่ 93
การประกาศผลรางวัลนักแสดงนำชายยอดเยี่ยม
รางวัลในสาขานักแสดงนำชายยอดเยี่ยม ถูกประกาศเป็นรางวัลสุดท้าย หลังจากสาขาภาพยนตร์ยอดเยี่ยม ซึ่งขัดกับธรรมเนียมเดิมที่เคยปฏิบัติกันมา ผู้ชมบางส่วนตั้งข้อสังเกตว่า เหตุการณ์ดังกล่าวเป็นความตั้งใจของผู้จัดงาน เนื่องจากมีการคาดการณ์กันว่าแชดวิก โบสแมน นักแสดงผู้ล่วงลับที่ถูกเสนอชื่อเข้าชิงในสาขานี้จะเป็นผู้ชนะรางวัล และการประกาศผลรางวัลนี้เป็นลำดับสุดท้ายจะเป็นการสดุดีให้แก่ผลงานเรื่องสุดท้ายของเขา แต่กลายเป็นว่าแอนโธนี ฮ็อปกินส์ นักแสดงที่ไม่ได้มาร่วมงานนี้ เป็นผู้ชนะรางวัลในสาขานี้แทน ตามรายงานเดิมระบุว่า แอนโธนี ฮ็อปกินส์ ประสงค์จะปรากฏตัวผ่านทางโปรแกรม ซูม เนื่องจากเขาไม่สามารถเดินทางไปร่วมงานได้ แต่ถูกผู้จัดงานปฏิเสธคำขอดังกล่าว ภายหลังเขาได้ลงคลิปวิดีโอบนอินสตาแกรมส่วนตัวเพื่อขอบคุณสำหรับรางวัลที่ได้รับมา และขออุทิศรางวัลดังกล่าวให้แก่แชดวิก โบสแมน ผู้ล่วงลับไปแล้วด้วย
เงื่อนไขด้านรางวัล และตารางเวลา
การระบาดของโควิด-19 ซึ่งส่งผลกระทบต่ออุตสาหกรรมภาพยนตร์อเมริกัน รวมถึงทำให้การผลิตภาพยนตร์หยุดชะงักไป มีการปิดโรงภาพยนตร์ทั่วประเทศ เนื่องจากข้อจำกัดด้านการค้าและการชุมนุมสาธารณะ คาดว่าจะส่งผลกระทบอย่างมากต่องานประกาศผลรางวัลออสการ์ครั้งที่ 93 โดยเฉพาะอย่างยิ่งในด้านคุณสมบัติของภาพยนตร์ที่จะถูกเสนอชื่อเข้าชิงรางวัล ซึ่งกำหนดให้ภาพยนตร์ดังกล่าวต้องฉายภายในโรงภาพยนตร์เขตลอสแอนเจลิส อย่างน้อย 7 วัน โดยมีการฉายอย่างน้อย 3 รอบต่อวัน ในขณะเดียวกันรางวัลลูกโลกทองคำ ก็ได้เปลี่ยนคุณสมบัติสำหรับภาพยนตร์ที่จะเสนอชื่อเข้าชิงรางวัลในปี 2021 เช่นเดียวกัน เพื่อให้ภาพยนตร์ที่มีแผนกำหนดไว้แต่แรกว่ามีกำหนดเข้าฉายตามโรงภาพยนตร์ในลอสแอนเจลิส ระหว่างวันที่ 15 มีนาคมถึง 30 เมษายน มีสิทธิ์ได้รับการเสนอชื่อเข้าชิงรางวัล แม้ภายหลังจะเลือกเผยแพร่โดยตรงผ่านระบบสตรีมมิ่ง สำหรับรางวัลออสการ์นั้น อคาเดมีระบุว่า "อยู่ระหว่างการประเมินในทุกแง่มุมของกฎเกณฑ์ที่ไม่แน่นอนนี้และอาจต้องมีการเปลี่ยนแปลงอะไรบ้าง"
สถาบันศิลปะและวิชาการทางภาพยนตร์ เลื่อนการประชุมไปจนถึงวันที่ 28 เมษายน พ.ศ. 2563 โดยมีมติอนุญาตให้ภาพยนตร์ที่ออกฉายครั้งแรกผ่านการป้องกันด้วยรหัสผ่าน (ครอบคลุมไปถึงบริการสตรีมมิงแบบสมัครสมาชิก) หรือบริการวีดิทัศน์ตามคำขอ มีสิทธิ์ได้รับการเสนอชื่อเข้าชิงรางวัลออสการ์ครั้งที่ 93 หากเดิมมีกำหนดจะฉายผ่านโรงภาพยนตร์อยู่แล้ว และต้องให้สมาชิกได้รับชมผ่านเว็บไซต์ภายใน 60 วันนับจากวันที่ภาพยนตร์เรื่องนั้นออกฉายในรูปแบบสตรีมมิง หรือวีดีโอ และเมื่อโรงภาพยนตร์กลับมาเปิดให้บริการตามปกติ กฎเดิมก็จะถูกนำกลับมาใช้อีกครั้ง นอกจากนี้เพื่อให้ง่ายต่อการปฏิบัติตามเกณฑ์ดังกล่าว การฉายในโรงภาพยนตร์จะได้รับอนุญาตให้เกิดขึ้นในเมืองอื่น ๆ นอกเหนือจากลอสแอนเจลิส โดยเฉพาะแอตแลนตา, ชิคาโก, ฮิวสตัน, ไมแอมี, นิวยอร์ก และบริเวณอ่าวซานฟรานซิสโก
สำหรับการเลื่อนการจัดงานตามกำหนดเดิม เมื่อวันที่ 15 มิถุนายน พ.ศ. 2563 อคาเดมีระบุว่างานประกาศผลรางวัลออสการ์ครั้งที่ 93 จะถูกเลื่อนออกไปอีกสองเดือนจากวันอาทิตย์ที่ 28 กุมภาพันธ์ พ.ศ. 2564 เป็นวันอาทิตย์ที่ 25 เมษายน พ.ศ. 2564 พร้อมทั้งขยายกำหนดระยะเวลาการฉายของภาพยนตร์เรื่องต่าง ๆ ที่จะเสนอชื่อเข้าชิงรางวัล ออกไปจนถึงวันที่ 28 กุมภาพันธ์ พ.ศ. 2564 ในแถลงการณ์ร่วมของ David Rubin ประธาน และ ดอว์น ฮัดสัน กรรมการผู้จัดการของอคาเดมี กล่าวว่า "เป็นเวลากว่าศตวรรษที่ภาพยนตร์มีบทบาทสำคัญในการปลอบโยนสร้างแรงบันดาลใจและให้ความบันเทิงแก่เราในช่วงเวลาที่มืดมนที่สุด การขยายระยะเวลาการฉายภาพยนตร์ที่มีสิทธิ์เสนอชื่อเข้าชิงรางวัล และการเลื่อนการจัดงานประกาศผลรางวัลออกไป จะทำให้ผู้สร้างภาพยนตร์ที่มีความจำเป็นต้องยืดหยุ่นระยะเวลาการถ่ายทำและเผยแพร่ภาพยนตร์ของพวกเขา ปราศจากการถูกคาดโทษจากสิ่งที่อยู่เหนือการควบคุมของพวกเขา" นอกจากนี้การประกาศผลรางวัลออสการ์เกียรติยศ และรางวัลออสการ์ด้านวิทยาศาสตร์และเทคนิคภาพยนตร์ ถูกเลื่อนออกไปอย่างไม่มีกำหนด ภายหลังจากนั้น งานประกาศผลรางวัลแบฟตา ก็เลื่อนจากเดือนกุมภาพันธ์ ไปจัดช่วงเดือนเมษายนแทน ในขณะที่รางวัลลูกโลกทองคำ เลื่อนไปจัดงานแทนกำหนดการเดิมของออสการ์คือวันอาทิตย์ที่ 28 กุมภาพันธ์ พ.ศ. 2564
เมื่อวันที่ 7 ตุลาคม พ.ศ. 2563 อคาเดมีได้ออกคำชี้แจงถึงคุณสมบัติเพิ่มเติมของภาพยนตร์ที่มีสิทธิ์ถูกเสนอชื่อเข้าชิงว่า ภาพยนตร์ที่เข้าฉายในโรงภาพยนตร์แบบขับรถยนต์เข้าไปชมอย่างน้อยหนึ่งสัปดาห์ตามเมืองที่กำหนด มีสิทธิ์ได้รับการเสนอชื่อเข้าชิงรางวัลด้วย
รูปแบบการจัดงาน
เมื่อวันที่ 1 ธันวาคม พ.ศ. 2563 ตัวแทนของอคาเดมีให้สัมภาษณ์กับนิตยสารวาไรตี้ ถึงรูปแบบการจัดงานว่าอาจจะเป็นการจัดงานแบบมีการปรากฏตัวของผู้เข้าชิงในงาน แตกต่างจากรูปแบบการสื่อสารทางไกลแบบงานประกาศผลรางวัลเอมมี ครั้งที่ 72 ที่ผู้ประกาศผลรางวัล และผู้เข้าชิงรางวัล อยู่คนละสถานที่กัน และเมื่อวันที่ 15 มีนาคม พ.ศ. 2564 อคาเดมีประกาศว่างานประกาศรางวัลจะจัดขึ้นที่สถานีรถไฟเก่ายูเนียนสเตชัน ควบคู่ไปกับการจัดงานที่โรงภาพยนตร์ดอลบีเธียเตอร์ โดยยังไม่มีรายละเอียดที่ชัดเจนว่าจะแบ่งช่วงของการประกาศผลรางวัลใน 2 สถานที่นี้อย่างไร ทั้งนี้งานประกาศผลรางวัลอื่น ๆ แบบปรากฏตัวภายในงานที่เกี่ยวข้องกับรางวัลออสการ์ ถูกยกเลิกทั้งหมดแล้ว
เมื่อวันที่ 19 มีนาคม พ.ศ. 2564 คณะผู้จัดงานได้ส่งจดหมายแจ้งให้ผู้ได้รับการเสนอชื่อเข้าชิงรางวัล ทราบว่า "สำหรับคนที่มาร่วมงานไม่ได้เพราะตารางงาน หรือมีความยากลำบากในการเดินทาง จะไม่มีการประชุมทางไกลผ่านวิดีโอภายในงาน" และจดหมายยังกล่าวต่ออีกว่า "เราได้พยายามเป็นอย่างมากที่จะมอบค่ำคืนที่สนุกสนานและปลอดภัยให้กับทุกคน รวมไปถึงคอหนังกว่าล้านคนทั่วโลก" อย่างไรก็ตาม เมื่อวันที่ 30 มีนาคม พ.ศ. 2564 อคาเดมีประกาศว่าจะเพิ่มสถานที่จัดงานย่อยในลอนดอน และปารีส เพื่อลดการเดินทางของผู้ถูกเสนอชื่อเข้าชิงบางส่วน เมื่อวันที่ 18 เมษายน พ.ศ. 2564 เดอะนิวยอร์กไทมส์ ระบุว่ามีสถานที่จำนวน 20 สถานที่ถูกใช้สำหรับผู้ร่วมพิธีคนอื่น ๆ ที่อยู่นอกสหรัฐอเมริกา รวมไปถึงโรงภาพยนตร์บีแอฟไอ เซาท์แบงค์ ในลอนดอน และโรงภาพยนตร์ดอลบีซีนีมาในโซล ซึ่งเป็นสถานที่สำหรับประกาศผลรางวัลออสการ์ สาขาผู้กำกับภาพยนตร์ยอดเยี่ยม โดยพง จุน-โฮ
ในช่วงกลางเดือนเมษายน อคาเดมีระบุถึงความปลอดภัยสำหรับพิธีนี้ว่ามีการจำกัดจำนวนผู้เข้าร่วมพิธีเพียง 170 คนเท่านั้น โดยผู้เข้าร่วมพิธีทุกคนจะต้องทำการตรวจวัดอุณหภูมิ เมื่อเข้าสู่สถานที่จัดพิธี และทำการตรวจหาเชื้อโควิด-19 อย่างน้อย 3 ครั้งก่อนวันจัดพิธี นอกจากนี้ผู้เข้าร่วมพิธีจะได้รับการฉีดวัคซีนป้องกันโควิด-19 ก่อนเข้าร่วมงาน และจะถูกขอให้สวมหน้ากากอนามัย เมื่อไม่ได้อยู่ในภาพขณะออกอากาศ แต่เมื่อผู้เข้าร่วมพิธีอยู่ในภาพขณะออกอากาศ ไม่จำเป็นต้องสวมหน้ากากอนามัย ในงานแถลงข่าว สตีเวน โซเดอร์เบิร์ก กล่าวว่าหน้ากากอนามัยจะมีบทบาท "สำคัญมาก" ใน "การเล่าเรื่อง" ของพิธี
มีรายงานของคนจรจัดที่ถูกบังคับให้ออกจากสถานที่จัดงานอย่าง สถานีรถไฟยูเนียนสเตชัน ทำให้ เควิน เดอ เลออน สมาชิกสภาเทศบาลนครลอสแอนเจลิส ต้องออกมาระบุว่า "ไม่มีผู้อยู่อาศัยถูกบังคับให้ย้ายออกไป เราสามารถเสนอทางเลือกด้านที่อยู่อาศัยให้กับผู้ที่ไม่มีที่อยู่อาศัย บริเวณใกล้สถานียูเนียนสเตชันได้"
การระงับการแพร่ภาพสัญญาณถ่ายทอดสดของจีน
การประกาศผลรางวัลในครั้งนี้ อยู่ภายใต้การควบคุมอย่างเข้มงวดของจีน และดินแดนที่จีนอ้างสิทธิเหนือพื้นที่ดังกล่าว
การออกอากาศทางโทรทัศน์ และการสนทนาผ่านช่องทางออนไลน์ทั้งหมด ถูกระงับในจีนแผ่นดินใหญ่ เนื่องจากกรณีที่โคลอี เจา ผู้กำกับหญิงเชื้อสายจีน จากภาพยนตร์เรื่อง โนแมดแลนด์ ได้แสดงความคิดเห็นวิพากษ์วิจารณ์ประเทศจีนในแง่ลบผ่านการให้สัมภาษณ์กับ นิตยสารฟิล์มเมกเกอร์ มาก่อน นอกจากนี้พิธียังถูกปิดกั้นจากสื่อสังคมออนไลน์และสำนักข่าวของจีนอีกด้วย
สถานีโทรทัศน์ทีวีบี ของฮ่องกง ตัดสินใจไม่ถ่ายทอดสดงานประกาศผลรางวัลออสการ์ ครั้งที่ 93 เป็นครั้งแรกในรอบ 52 ปี นับตั้งแต่ฮ่องกงมีการถ่ายทอดสดงานประกาศผลรางวัลออสการ์ผ่านฟรีทีวีมาตั้งแต่ปี ค.ศ. 1969 โดยโฆษกของสถานีโทรทัศน์ทีวีบี เปิดเผยว่า “เป็นการตัดสินใจด้วยเหตุผลทางการค้าเท่านั้น ที่ทำให้ตัดสินใจไม่ถ่ายทอดสดงานประกาศผลรางวัลออสการ์ในปีนี้” อย่างไรก็ตาม มีผู้ชมบางส่วนเชื่อว่าเหตุผลที่แท้จริงมาจากการที่ภาพยนตร์สารคดีขนาดสั้นเรื่อง Do Not Split ซึ่งเป็นเรื่องราวเกี่ยวกับการประท้วงเรียกร้องประชาธิปไตยในฮ่องกง ได้รับการเสนอชื่อเข้าชิงรางวัลออสการ์ สาขาภาพยนตร์สารคดีขนาดสั้นยอดเยี่ยม
คำวิจารณ์
การจัดงานประกาศผลรางวัลออสการ์ในครั้งนี้ถูกวิจารณ์ไปในทางลบจากนักวิจารณ์หลายคน ในเว็บไซต์นักวิจารณ์ เว็บไซต์มะเขือเน่า ได้รับคะแนนไปเพียง 24% จาก 29 คำวิจารณ์โดยมีคะแนนเฉลี่ย 4.7/10 ฉันทามติของนักวิจารณ์เห็นตรงกันว่า "งานประกาศผลรางวัลออสการ์ ครั้งที่ 93 ได้มอบสิ่งที่แตกต่างออกไปให้แก่ผู้ชม แต่หลังจากการเปิดตัวอย่างสง่างามของเรจิน่า คิง พบว่าการเปลี่ยนแปลงของรูปแบบงานในปีนี้ ทำให้ความสำคัญดั้งเดิมบางอย่างเปลี่ยนแปลงไป และการแบกรับความเสี่ยงจากการเดิมพันของผู้จัดงานเป็นอย่างไร"
มีคำวิจารณ์จากผู้ชมบางส่วนเกี่ยวกับงานในครั้งนี้ ซึ่งไม่ได้มีการกล่าวถึงโรงภาพยนตร์ที่ได้รับผลกระทบจากการระบาดของโควิด-19 เช่น การปิดตัวของโรงภาพยนตร์บางแห่ง การลาออก การปลดพนักงาน รวมไปถึงผลกระทบจากการสูญเสียรายได้อันมหาศาล ในทางกลับกัน งานประกาศผลรางวัลแกรมมี ครั้งที่ 63 ได้กล่าวยกย่องถึงสถานที่แสดงดนตรีสดที่ได้รับผลกระทบจากการแพร่ระบาดของโควิด-19
จำนวนผู้ชม
จากการวัดเรตติ้งถ่ายทอดสดบนโทรทัศน์ งานประกาศผลรางวัลออสการ์ครั้งนี้ ทำสถิติจำนวนผู้ชมน้อยที่สุดในประวัติศาสตร์ ด้วยจำนวนคนดูเพียง 10.4 ล้านคน ลดลงจากงานประกาศผลรางวัลออสการ์ ครั้งที่ 92 ที่มีจำนวนผู้ชม 23.6 ล้านคนถึง 56%
การรำลึกถึงบุคคลผู้ล่วงลับ In Memoriam
รายชื่อบุคคลผู้ล่วงลับที่ปรากฏในวิดีโอดังกล่าว ได้แก่
วัดพระเจ้าหลวง (เชียงตุง)
วัดพระเจ้าหลวง, วัดพระเจ้าหลวงระแข่ง หรือ วัดมหามัยมุนี (မဟာမြတ်မုနိဘုရား) เป็นวัดตั้งกลางวงเวียนกลางเมืองเชียงตุง อำเภอเชียงตุง รัฐฉาน ประเทศพม่า เป็นวัดที่ไม่มีพระสงฆ์จำพรรษา
วัดพระเจ้าหลวงเป็นที่ประดิษฐานพระพุทธรูป พระเจ้าหลวง หรือ พระเจ้าหลวงระแข่ง สร้างจำลองมาจากพระมหามัยมุนีที่อยู่ที่เมืองระแข่ง (ยะไข่) โดยเมื่อ พ.ศ. 2451 เจ้าฟ้าก้อนแก้วอินแถลง เจ้าฟ้าเมืองเชียงตุง เกิดความเลื่อมใสในพระแก้ว พระสาม พระกลาง ปรารถนาจะให้พระพุทธศาสนามีความรุ่งเรืองในเชียงตุง จึงปรึกษาสมเด็จอาชญธรรม วัดเชียงงาม อยากจะจำลองพระพุทธรูปองค์นี้ ซึ่งสมเด็จอาชญธรรมก็มีความเห็นพ้องด้วยและให้การสนับสนุน ต่อมา พ.ศ. 2454 เจ้าฟ้าหลวงเชียงตุงได้เรียกเสนาหลวงอุพอเหม่งและอุบันยา พระยาหลวง เป็นผู้แทนไปเชิญช่างมาออกแบบและหล่อพระเจ้าหลวง โดยมีนายอูทิพย์ ชาวไทใหญ่ เมืองมัณฑะเลย์ เป็นนายช่างจำลองแบบ
พระพุทธรูปหล่อด้วยทองคำแท้หนัก 2.75 กิโลกรัม เงินแท้หนัก 72.2 กิโลกรัม และทองปัญจะโลหะจำนวนหนึ่ง จน พ.ศ. 2460 ได้อัญเชิญพระเจ้าหลวงองค์จำลองมาประดิษฐานในเมืองเชียงตุง เชื่อกันว่าเป็นองค์จำลองงดงามที่สุดในบรรดาองค์จำลองที่มีอยู่ในประเทศ เพราะประดับประดาด้วยเครื่องทรงอย่างวิจิตรบรรจงและมีพระพักตร์งดงาม มีพิธีล้างพระพักตร์เฉพาะวันพระ
พ.ศ. 2483 เจ้านางมหาเทวี เจ้านางจ่ายุ้นหอเชียงงาม มีความเลื่อมใสจึงรับเป็นเจ้าภาพบูรณะกระเบื้องบนหลังคาวัดพระเจ้าหลวง
วัดมีประเพณีตักบาตรวัดพระเจ้าหลวงในวันเพ็ญ ขึ้น 15 ค่ำ เดือนเกี๋ยง ของแต่ละปี (ตุลาคมถึงพฤศจิกายน)
Home ความรัก ความสุข ความทรงจำ
Home ความรัก ความสุข ความทรงจำ (Home) เป็นภาพยนตร์ไทยแนววีรคติ และดรามา กำกับโดย ชูเกียรติ ศักดิ์วีระกุล และออกฉายในโรงภาพยนตร์ในวันที่ 19 เมษายน พ.ศ. 2555 ภาพยนตร์ทำรายได้ 16,264,951 บาท
เนื้อเรื่องโดยย่อ
คืนสุดท้ายก่อนจบจากโรงเรียน “เน” (จุฑาวุฒิ ภัทรกำพล) เลือกใช้วันสุดท้ายของชีวิต นักเรียน ม.6 เก็บทุกเรื่องราวความทรงจำลงบนภาพถ่าย จนกระทั่งเขาได้พบกับรุ่นน้อง ม.3 จอมกวน “บีม” (กิตติศักดิ์ ปฐมบูรณา) นักกีฬาบาสของโรงเรียน ที่ย่องมาขอภาพถ่ายสาวสวยในฝันที่ตัวเองแอบชอบจากเน มิตรภาพของทั้งสองที่เกิดขึ้นในค่ำคืนสุดท้ายก่อนจบการศึกษาในสถานที่ที่เป็นเสมือนบ้านหลังที่ 2 ของเด็กทุกคน กับบทสนทนาเรื่องราวต่างๆของช่วงชีวิตที่ผ่านมาในอดีต ทำให้มีอะไรบางอย่างที่เชื่อมถึงกันเกิดขึ้น
ในวันที่ “บัวจัน” (เพ็ญพักตร์ ศิริกุล) ต้องสูญเสียคนรักไปอย่างไม่มีวันกลับ ทุกสิ่งในบ้านเธอจึงต้องกลายเป็นผู้ดูแลทุกอย่าง รวมถึงความรักของหลาน 2 คน “เหว่า” (ณัฐพงษ์ อรุณเนตร์) กับ “ชมภู่” (ทิพปภา แซ่โง้ว) และกระดาษแผ่นเล็กๆที่สามีเขียนไว้ดูต่างหน้า กับความทรงจำดีๆที่ยังอยู่ คำสัญญาที่ให้กันไว้ว่าเราจะอยู่ด้วยกันจนแก่เฒ่า ยิ่งเสมือนเป็นสิ่งตอกย้ำตลอดเวลา บัวจันจะผ่านพ้นและลืมรักครั้งนี้ได้อย่างไร
ก่อนงานวิวาห์จะเริ่มต้นระหว่าง “เสี่ยเล้ง” (เรืองศักดิ์ ลอยชูศักดิ์) นักธุรกิจหนุ่มชาวใต้ และ “ปรียา” (ศิรพันธ์ วัฒนจินดา) ว่าที่เจ้าสาว ที่กลับมาจัดงานแต่งงานที่เชียงใหม่ โดยมีน้องชาย “เลี่ยม” (วิชญ์วิสิฐ หิรัญวงษ์กุล) และ “น้าอร” (พุทธชาด พงศ์สุชาติ) อาสาเป็นผู้จัดงานแต่งให้สมดังใจของเธอ แต่การกลับมาบ้านครั้งนี้ ทำให้ปรียาได้พบกับ “พี่เป๊ก” (สุพจน์ จันทร์เจริญ) อดีตคนรักครั้งแรกของเธอ ที่เขามาพร้อมกับการทวงถามสัญญาและความรู้สึกดีๆที่เคยมีให้กัน เมื่อความรัก ความทรงจำย้อนกลับมาอีกครั้ง ปรียาจะตัดสินใจเลือกรักและมีความสุขกับใครก่อนวันแต่งงานของเธอครั้งนี้
บทภาพยนตร์
บทภาพยนตร์ของภาพยนตร์เขียนโดย ชูเกียรติ ศักดิ์วีระกุล และนวพล ธำรงรัตนฤทธิ์ โดยเขียนจากเค้าโครงเรื่องจริงของผู้เขียนส่วนหนึ่ง และเค้าโครงชีวิตจริงจากคนที่ผู้เขียนเจอ โดยผู้เขียนจะนำเค้าโครงที่ได้จดบันทึกไว้ จากนั้นก็ได้นำเค้าโครงส่วนหนึ่งมาเขียนเป็นบทภาพยนตร์
การประชาสัมพันธ์
การประชาสัมพันธ์ของภาพยนตร์เรื่องนี้เริ่มมีการประชาสัมพันธ์ให้ข้อมูลของภาพยนตร์ตั้งแต่เดือนเมษายน หลังจากนั้นมีงานเปิดตัวภาพยนตร์ในวันที่ 11 เมษายน พ.ศ. 2555 ณ ลานอินฟินิซิตี้ ชั้น 5 โรงภาพยนตร์พารากอนซีนีเพล็กซ์
แอ็นสท์ เอากุสท์ ผู้คัดเลือกแห่งฮันโนเฟอร์
แอ็นสท์ เอากุสท์ ผู้คัดเลือกแห่งฮันโนเฟอร์ (Ernst August; 20 พฤศจิกายน ค.ศ. 1629 – 23 มกราคม ค.ศ. 1698) เป็นผู้ปกครองของราชรัฐลือเนอบวร์ค ตั้งแต่ ค.ศ. 1658 และราชรัฐคาเลินแบร์ค ตั้งแต่ ค.ศ. 1679 จนกระทั่งสิ้นพระชนม์ เป็นพระราชบิดาของพระเจ้าจอร์จที่ 1 แห่งบริเตนใหญ่ ได้รับแต่งตั้งเป็นเจ้าผู้คัดเลือกพระองค์ที่ 9 ของจักรวรรดิโรมันอันศักดิ์สิทธิ์ แต่สิ้นพระชนม์ก่อนที่การแต่งตั้งจะมีผล
นอกจากนี้ยังเป็นผู้ปกครองของเจ้าชาย-บิชอปแห่งอ็อสนาบรึค ตั้งแต่ปี ค.ศ. 1662
อ้างอิง
1629 1698